CELEX: 32016R0177
Language: sk
Date: 2016-02-10 00:00:00
Title: Vykonávacie nariadenie Komisie (EÚ) 2016/177 z 10. februára 2016, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka benzovindiflupyr ako látka, ktorá sa má nahradiť, a ktorým sa mení príloha k vykonávaciemu nariadeniu (EÚ) č. 540/2011 (Text s významom pre EHP)

11.2.2016   
            
            
               SK
            
            
               Úradný vestník Európskej únie
            
            
               L 35/1
            
         VYKONÁVACIE NARIADENIE KOMISIE (EÚ) 2016/177
   z 10. februára 2016,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje účinná látka benzovindiflupyr ako látka, ktorá sa má nahradiť, a ktorým sa mení príloha k vykonávaciemu nariadeniu (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 24 v spojení s jeho článkom 13 ods. 2,
   keďže:
   
               (1)
            
            
               V súlade s článkom 7 ods. 1 nariadenia (ES) č. 1107/2009 bola Francúzsku 20. decembra 2012 doručená od spoločnosti Syngenta Crop Protection AG žiadosť o schválenie účinnej látky benzovindiflupyr.
            
         
               (2)
            
            
               V súlade s článkom 9 ods. 3 uvedeného nariadenia Francúzsko ako spravodajský členský štát 15. februára 2013 informovalo žiadateľa, ostatné členské štáty, Komisiu a Európsky úrad pre bezpečnosť potravín (ďalej len „úrad“) o prijateľnosti žiadosti.
            
         
               (3)
            
            
               Spravodajský členský štát predložil 25. marca 2014 Komisii návrh hodnotiacej správy, ktorého kópiu zaslal úradu s posúdením toho, či od danej účinnej látky možno očakávať, že spĺňa kritériá schválenia stanovené v článku 4 nariadenia (ES) č. 1107/2009.
            
         
               (4)
            
            
               Úrad postupoval v súlade s článkom 12 ods. 1 nariadenia (ES) č. 1107/2009. V súlade s článkom 12 ods. 3 nariadenia (ES) č. 1107/2009 požiadal žiadateľa, aby členským štátom, Komisii a úradu poskytol dodatočné informácie. Vo februári 2015 predložil spravodajský členský štát úradu hodnotenie doplňujúcich údajov vo forme aktualizovaného návrhu hodnotiacej správy.
            
         
               (5)
            
            
               Dňa 10. marca 2015 oznámil úrad žiadateľovi, členským štátom a Komisii svoje závery o tom, či od účinnej látky benzovindiflupyr možno očakávať, že spĺňa kritériá schválenia stanovené v článku 4 nariadenia (ES) č. 1107/2009 (2). Úrad svoje závery sprístupnil aj verejnosti.
            
         
               (6)
            
            
               Komisia predložila 13. júla 2015 Stálemu výboru pre rastliny, zvieratá, potraviny a krmivá revíznu správu o benzovindiflupyre a návrh nariadenia, ktorým sa benzovindiflupyr schvaľuje.
            
         
               (7)
            
            
               Žiadateľ dostal možnosť predložiť pripomienky k revíznej správe.
            
         
               (8)
            
            
               Zistilo sa, že pokiaľ ide o jedno alebo viaceré reprezentatívne použitia najmenej jedného prípravku na ochranu rastlín, ktorý obsahuje uvedenú účinnú látku, a to najmä použitia, ktoré boli preskúmané a sú podrobne opísané v revíznej správe Komisie, došlo k splneniu kritérií schválenia stanovených v článku 4 nariadenia (ES) č. 1107/2009. Uvedené kritériá schválenia sa preto považujú za splnené.
            
         
               (9)
            
            
               Komisia však považuje benzovindiflupyr za látku, ktorá sa má nahradiť podľa článku 24 nariadenia (ES) č. 1107/2009. Benzovindiflupyr je perzistentná a toxická látka v súlade s bodmi 3.7.2.1 a 3.7.2.3 prílohy II k nariadeniu (ES) č. 1107/2009, keďže biologický polčas v pôde a sladkovodnej usadenine je dlhší ako 120 dní a dlhodobá koncentrácia bez pozorovaného účinku na sladkovodné organizmy je nižšia ako 0,01 mg/l. Benzovindiflupyr preto spĺňa podmienku stanovenú v bode 4 druhej zarážke prílohy II k nariadeniu (ES) č. 1107/2009.
            
         
               (10)
            
            
               Je preto vhodné schváliť benzovindiflupyr ako látku, ktorá sa má nahradiť.
            
         
               (11)
            
            
               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je potrebné stanoviť určité podmienky a obmedzenia. Je najmä vhodné požadovať ďalšie potvrdzujúce informácie.
            
         
               (12)
            
            
               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (3) mala zodpovedajúcim spôsobom zmeniť.
            
         
               (13)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Schválenie účinnej látky ako látky, ktorá sa má nahradiť
   Účinná látka benzovindiflupyr sa v súlade s prílohou I schvaľuje ako látka, ktorá sa má nahradiť.
   Článok 2
   Zmeny vykonávacieho nariadenia (EÚ) č. 540/2011
   Príloha k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 309, 24.11.2009, s. 1.
   
      (2)  Vestník EFSA (EFSA Journal) 2015 13(3):4043. K dispozícii online: www.efsa.europa.eu.
   
      (3)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).
   
      PRÍLOHA I
      
                  Bežný názov, identifikačné čísla
               
               
                  Názov IUPAC
               
               
                  Čistota (1)
                  
               
               
                  Dátum schválenia
               
               
                  Koniec platnosti schválenia
               
               
                  Osobitné ustanovenia
               
            
                  benzovindiflupyr
                  CAS č.: 1072957-71-1
                  CIPAC č. neuvádza sa
               
               
                  
                     N-[(1RS,4SR)-9-(dichlórmetylén)-1,2,3,4-tetrahydro-1,4-metanonaftalén-5-yl]-3-(difluórmetyl)-1-metylpyrazol-4-karboxamid
               
               
                  960 g/kg (50/50) racemát
               
               
                  2. marca 2016
               
               
                  2. marca 2023
               
               
                  Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o benzovindiflupyre, a najmä dodatky I a II k uvedenej správe.
                  Pri tomto celkovom hodnotení členské štáty venujú osobitnú pozornosť riziku pre vodné organizmy.
                  V podmienkach používania musia byť v náležitom prípade uvedené opatrenia na zmiernenie rizika.
                  Žiadateľ musí predložiť potvrdzujúce informácie, pokiaľ ide o:
                  
                              1.
                           
                           
                              technickú špecifikáciu vyrobenej účinnej látky (na základe výroby v komerčnom rozsahu) vrátane relevantnosti nečistôt;
                           
                        
                              2.
                           
                           
                              súlad toxických a ekotoxických šarží s potvrdenou technickou špecifikáciou;
                           
                        
                              3.
                           
                           
                              vplyv procesov úpravy vody na charakter rezíduí prítomných v povrchových a podzemných vodách, ak sa z nich získava pitná voda.
                           
                        Žiadateľ predloží Komisii, členským štátom a úradu informácie požadované podľa bodov 1 a 2 do 2. septembra 2016 a informácie požadované podľa bodu 3 do dvoch rokov od prijatia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchových a podzemných vodách.
               
            
         (1)  Ďalšie podrobnosti o identite a špecifikácii účinnej látky sú uvedené v revíznej správe.
   
   
      PRÍLOHA II
      V časti E prílohy k vykonávaciemu nariadeniu (EÚ) č. 540/2011 sa dopĺňa táto položka:
      
         
                      
                  
                  
                     Bežný názov, identifikačné čísla
                  
                  
                     Názov IUPAC
                  
                  
                     Čistota (1)
                     
                  
                  
                     Dátum schválenia
                  
                  
                     Koniec platnosti schválenia
                  
                  
                     Osobitné ustanovenia
                  
               
                     „4
                  
                  
                     benzovindiflupyr
                     CAS č.: 1072957-71-1
                     CIPAC č. neuvádza sa
                  
                  
                     
                        N-[(1RS,4SR)-9-(dichlórmetylén)-1,2,3,4-tetrahydro-1,4-metanonaftalén-5-yl]-3-(difluórmetyl)-1-metylpyrazol-4-karboxamid
                  
                  
                     960 g/kg (50/50) racemát
                  
                  
                     2. marca 2016
                  
                  
                     2. marca 2023
                  
                  
                     Pri vykonávaní jednotných zásad, na ktoré sa odkazuje v článku 29 ods. 6 nariadenia (ES) č. 1107/2009, sa musia zohľadniť závery revíznej správy o benzovindiflupyre, a najmä dodatky I a II k uvedenej správe.
                     Pri tomto celkovom hodnotení musia členské štáty venovať osobitnú pozornosť riziku pre vodné organizmy.
                     V podmienkach používania musia byť v náležitom prípade uvedené opatrenia na zmiernenie rizika.
                     Žiadateľ musí predložiť potvrdzujúce informácie, pokiaľ ide o:
                     
                                 1.
                              
                              
                                 technickú špecifikáciu vyrobenej účinnej látky (na základe výroby v komerčnom rozsahu) vrátane relevantnosti nečistôt;
                              
                           
                                 2.
                              
                              
                                 súlad toxických a ekotoxických šarží s potvrdenou technickou špecifikáciou;
                              
                           
                                 3.
                              
                              
                                 vplyv procesov úpravy vody na charakter rezíduí prítomných v povrchových a podzemných vodách, ak sa z nich získava pitná voda.
                              
                           Žiadateľ predloží Komisii, členským štátom a úradu informácie požadované podľa bodov 1 a 2 do 2. septembra 2016 a informácie požadované podľa bodu 3 do dvoch rokov od prijatia usmerňujúceho dokumentu o hodnotení vplyvu procesov úpravy vody na charakter rezíduí prítomných v povrchových a podzemných vodách.“
                  
               
      
         (1)  Ďalšie podrobnosti o identite a špecifikácii účinnej látky sú uvedené v revíznej správe.